
veira non fixemos outra. Pola sinxe- 
la razón de que tardamos todo este 


tempo en reuni-lo diñeiro. Vaia por . 


Deus. As series estarán rancias. Os 
autores son un ano máis vellos que 
cando idearon os seus traballos. A 
revista e-velliña de recen nacida. 


PORTADA: Andrés García Fortes 
MAQUETA: Pestiño e Hector Real 


E Pax. 4"A МІМА OBSESION", An- 
drés García Fortes Ш Pax. 9 "МЕ- 
МАК", Fernando Iglesias ІШ Pax. 14 
"RISA DE TÍTERE'", Martín Come- 
saña" Ш Pax. 16 "O LOBO", Tokio 
Ш Pax. 19 "O VICIO ΙΙ", Chaler e 
Xavi B Pax. 26 "O LECER DO VER- 
DUGO", Pestiño e Xavi Ш Pax. 29 
PHANZYNEX (Revista de Estudio e 
Crítica de Banda Deseñada) в Pax. 
35 "O PEOR DIA”, Rulo e Ana 
Cristina Ш Рах. 40 "SEN TITULO", 
Tito B Pax. 43 "A LOXICA DO 
SONO”, Mo E Pax. 46 "OS MEUS 
QUERIDOS SUPERHEROES", F 
Capeáns Ш Pax. 52 "FROO FOS- 
TER 8 TOOT FASTER", Albas E 
Pax. 54 "MAXWEL СОМІМНАМ", 
Hector Real e Pestiño El Pax. 56 
"CRONICAS COMPOSTELANS", 
Luis Ben El Pax. 59 "INDIANA XO- 
NES: EN BUSCA DA ASPIRINA 
MALDITA (II PARTE)", Pestiño E 
Pax. 65 "FUTURO PROXIMO", 
Meliñas e Ermitas Ш Pax. 69 
"OBERTURA EN DOMENOR (II 
PARTE)", Pestiño Ш Pax. 75 "O RE- 
LOXIO", Alfredo e Victoriano F. E 
Pax. 84 "NA CATEDRAL”, Torreiro 
Ш Pax. 91 "О COME САВАШАЅ", 
Robledo. : 


Sacia un ano detrescentos e pico días que non escribía 
unha editorial para esta revista que empezou faitres núme- 
ros-anos pola simple razón de que dende a pasada prima- . 


Gnciclica 


Ten, ademais, problemas de obesidade: máis de cen páxi- 
nas lle colgan das carnes a esta anciana, tan decrepita que 
foitestemuña da agonía e morte de amigas e veciñas. Agora 
moitos dos autores que sobreviven por estas terras buscan 
refuxio no colo da Aboa Comixaria. E xa empezamos a estar 
un pouco apretados. - 


intención: 


` Observádelle as enrugas a esta pobre vella. Fixadevos 
¿has súas canas. Espidea violentamente das súas roupas de 
viúva. Desgarrade sen mágoa os seus loitos e crespóns. 


Acariñade tenramente o seu doce 
corpo de florciña murcha. Facéde- 
lle o amor, sexades homes ou mu- 
lleres. Sexades o que sexades. | 
Esta primaveira ímola levar de 
paseo por Barcelona. Alí a podere- 
des ver. Ela querevos a todos/as. 


Para rematar vou deixar cair unha frase con doble 


ESTE É O NOSO ANO!!! 


Un bico. XUDAS 


Smuack, smuack a tódolos que xa 
mencionamos nas revistas anterio- 
res, e ademais a: Miguelanxo Pérez 
e a Confederación de Empresarios 
pola confianza e apoio prestados, a 
Roberto do Centro de Recursos do 
Barco, ó Sr. Calvifio, a Agustín Fer- 
` nandez Paz, ὁ Sr. Travieso, a Xe- 
sús Franco, a Oitaben, a Xonxa e 
Nus (e outras rapazas de Allaríz), 
ós rapaces da Esquina, e tamén ós 
compañeiros do Komando, os rapa- 
ces de "Mendinho" e a María do 
Soda. 


Graciñas moi especiais а | 
"Chichi" Campos por ser como foi. 
Unha aperta a todos/as. | 


Tódolo material gráfico e literario 
que aparece nesta revista e non é 
copiado, é propiedade NOOOSA. 
¿Queda claro? Pois iso. Porque se 
nón xa temos ó can adestrado e 
ademais están os temibles copiritis. 
Ben, que non nos fodades, ¿vale?. 
Ala, con Deus. 


EDITA: A.C.X"FRENTE COMIXARIO e 
C.X. "O GUIEIRO" 

ENDEREZO: Celso Emilio Ferreiro, 29, 
32004 Ourense. Tels. (988) 22 85 00, 23 
06 63, 22 40 29. 

0 NO ТЩ SEN TRABALLO E CAUSA po 
: ape dida ES TRABALLO ρὲ CENTOS DE 


Venres, 12:52-Р„М, 


Morrer non é malo, sobre todo, cando a vi 
da 6 un inferno. Non sei por qué penso ne 
lo, a min tratoume ben. E doado. O único 
que hai que facer é procurar estar sempre 
do lado bon, non importa se che parece 
xusto ou non, 


lsto era unha dictadura militar. O san 


gue verqueuse dabondo unha boa mañán, ir- 
máns contra irmáns, pugnando por ideas e- 
goístas e tentando enriquecerse nunha si- 
tuación difícil. Eu fíxeno, todos o fixe- 
mos, O importante non é vivir, senón cómo 


vives, Hai que levar un determinado unifor 


me, Matar unhas determinadas ideas. 


aE 
* 

¡na са 

«лат, 


¿Impórtame algo, acaso? 


..e"iFascista fillo de puta! ¡Non tedes 
sangue nas veas!" 


Os roxos sodes uns putos idealistas, 
credes poder vivir cas ideas, estas fún- 
dense no valeiro. Bañámonos día a día co 
seu sangue. As paredes tínguense de verme 
llo, pobres coitados, seguen a loitar por 
unha causa perdida de antemán. А guerra 
ensina o que 6 a crueldade: nenos descuar 
tizados polo impacto das bombas. As mais 
berrando por un corpo perdido. A miseria 
amorease e toma forma, un espíritu malig- 
no, putrefacto na súa violencia. Ἢ 


Disto da verdade un infinito. Seino., O mun 
do 6 un lugar sensato e eu actüo sensata- 
mente. 
Perseguía a un conspirador. Son o poli- 
cía máis eficiente. O meu éxito reside na 
miña falta de fe. Na desconfianza cega en 
calquera persoa e na total ausencia de ata 
duras sentimentais, As mulleres seméllanme 3 
un conxunto de vicios humáns reunidos' nun 
SÓ corpo. | 
Levoume dous días atopar ó suxo infeliz, 
Logo de facer falar ás súas vellas amista- 
des, dei ca pista nun vello e turbulento lo 
cal, antiguo refuxio de comunistas, anarquis 
tas e idealistas idiotas, 

Comeza aquí unha nova etapa na andai- 
na de PHANZYNEX, revista que, coma 
fanzine e dende hai uns anos, adicouse a 
publicar en Ourense traballos en Banda 
Deseñada dalgúns autores xoves, xunto 
con información e artigos sobor do mundo 
do Cómic -empregaremos tamén esta pala- 
bra, aínda que menos cá galega-, е que 
agora troca o seu contido polo da crítica e 
estudio da B.D. exclusivamente. 


Os nosos obxectivos son claros: facer . 


que tamén en, Galicia exista afección e 


gusto pola Banda Deseñada, colaborando B? | 


para que pronto se poda acadar unha verda- 
deira B.D. galega, e axudar á dignificación 
do Cómic coma Novena Arte que é. Polo 
tanto, temos dúas frontes polas que atacar: 
por unha banda cremos que é moi necesa- 
rio crear afección entre a xente, -a B.D. de 


calidade é máis elitista do que semella nun 


principio, e iso é algo que hai que evitar-, e 
por outra consideramos tamén que a B.D. 
necesita derevulsivos que a axuden a supe- 


rarse, crítica seria que non a deixe caer en - 


imperfeccións totalmente evitables. E por 
difícil que sexa, queremos satisfacer tanto 
a eses potenciais afeccionados -á lectura e 
á creación- coma Ós que xa o son. 

De feito, existen moi poucas revistas de 
crítica de B.D. no Estado (semella que por 
fin, e gracias en boa parte ó labor de KRAZY 
COMICS, os editores empezan a se atrever 


a facer este tipo de publicacións), e, remi- 


| tidosa Galicia, xa non atopamos ningunha. 
Así pois, velaquí tedes un intento serio de 
cambia-la situación. — 

Pensaredes que é difícil acada-lo que 
queremos cun número tan reducido de 
páxinas coma o que temos. Non vos alar- 


TOR 


I AL 


medes, porque a nosa revista -vosa tamén- 


“vai medrar: pouco e pouco iremos incre- 


mentando o noso formato. Non queda, por 
suposto, descartada a idea de, chegados a 
certo número, saír independentemente da 
revista FRENTE COMIXARIO -coa que 
estamos orgullosos de participar, coma 
experiencia senlleira que é, da Banda Dese- 
fíada Galega-. En fin, todo — de vós, 
+ vosa aceptación, 


Para ñ rematar, las ió sobre ο 
noso contido: a nosa revista comentará e 
dará a súa visión particular de todo o pano- 
rama internacional da B.D., fixándose no 
que é a actualidade e tamén no que é menos 
actual, dando, por suposto, unha especial 
importancia ó que acontece nestes eidos na 
nosa terra galega. Polo tanto, tentaremos 
ser, dalgún xeito, voceiros da B.D. de Gali- 
cia cara fóra -a barreira idiomática non será 


problema, estamos seguros-. 


2-2 2. 
ΡΗΑΝΖΥΝΕΧ 


Revista de estudio e crítica de Banda De- 
señada. Número 1, Segunda época. Maio 
1991. 

Coordenador: Henrique Torreiro Sebas- 
tián | 

Deseño e maquetación: A I C H 
Montaxe final: Héctor Real/A I C H 
Edita: Colectivo Cultural e Xuvenil Phanzy- 
nex, Ctra. Granxa, 14-7 D, 32005 Ourense 


PHANZYNEX non se responsabiliza das 


| opinións verquidas polos seus colabora- 


dores, coas que, xa que logo, non se iden- 
tificanecesariamente. Nembargantes, esta 
é unha revista aberta a todo o que queira 
colaborar nela. 

Publicada con axuda da Consellería de 
Cultura e Xuventude da Xunta de Galicia. 


Número editado conxuntamente co núme- 
ro 3 da revista FRENTE COMIXARIO, e 
coa súa colaboración. 


Está permitida a súa reproducción, sempre 
que se especifique claramente a súa proce- 
dencia e autor. 


As ilustracións empregadas nesta revista 
son propiedade dos seus autores e/ou edi- 
toriais. 


Ilustración da portada: Gabriel González 
“Gabs”. 

Enderezos e teléfonos útiles na Banda Deseñada Galega 
- Casa da Xuventude de Ourense: Celso Emilio Ferreiro, 27, 
. 32004 Ourense, Teléfono: (988) 22 85 00; Fax: (988) 24 99 30 
- Casa da Xuventude de Vigo: López de Mora, 31, Chalé O Pilar, 


36211 Vigo Tel.: (986) 29 48 06 


- Consello da Xuventude de Galicia: Repüblica de El Salvador, 
. 1-2? Esq., Santiago de Compostela. Tels. (981) 56 34 88 / 56 28 


05; Fax: (981) 56 34 88 


- Servicio Municipal de Educación: Concello de Ourense, Arce. 
dianos 15 - 23 planta, Tel.: (988) 23 09 51. Ourense. 

- Consellería de Cultura e Xuventude: Xunta de Galicia, Edf. 
Admin. San Caetano, Santiago de Compostela. 


PHANZYNEN 


Tel.: (981) 5641 00 

- Clube Nacional de B.D. Comicarte: Comissáo de Jovens de 
 Ramalde, Apdo. 5111-4018 Porto Codex (Portugal). 

- Clubedelho: Apdo. 454-8500 Portimáo (Portugal). 


` - Asociación Cultural Talerapi: Xan Comesaña disi S.P. de 


Navia, 199, Vigo. Tel. (986) 23 48 69 
- Asociación Cultural e Xuvenil Frente Comixario, ver Casa da 


Xuventude de Ourense. 


- Asociación Cultural e Xuvenil Phanzynex: Ctra. da Granxa, 14- 
7? D, 32005 Ourense. Tel. (988) 22 33 22 κ 

- Asociación Velho Pelicano: Rua Senhora da Luz, 264-2? andar. 
Foz de Ошо, 4100 Porto. Tels. 07 - 351.- 2/68 17 55 


E 


O mundo xornalístico, do humor gráfi- 
co e da Banda Deseñada galegos puxéron- 
se de loito o pasado mes de Febreiro por 
mor da morte do humorista gráfico Xesüs 
Campos, “Chichi”, colaborador en todo o 
ambiente cultural galego. 


PANORAMA GALEGO 


Faleceu "Chichi" Campos 


Е Fixo artigos, chistes gráficos e ilustracións 


para Can sen Dono е A Nosa Terra, е 
incluso participou en proxectos de radio e 
televisión. 

Dende aquí mandamos un derradeiro 
adeus para el. 


Debuxo de Xesús Campos para o semanario Α NOSA TERRA 


A VER EDIL, INAUGÚREME 
STE CHAVA IN 


BANDA DESENADA EN SANTIAGO 


A distribuidora Κ.Ο. COMICS está a - 


desenrolar un labor interesante para a difu- 


sión do Cómic en Santiago -agardamos que 
isto se extenda a todo o territorio galego-, 


e despois de levar a aquela cidade a expo- 
sición de MAKOKI, con presencia de 
Miguelanxo, Das Pastoras e outros, vén de 
organizar recentemente exposicións de re- 


- K.O. COMICS (distribuidora): Avda. de Lugo, 18-Posterior, Oficina 18, 15702 Santia 
go de Compostela. Apdo. 495. Tel. (981) 59 19 95. Fax: (981) 59 47 30 
- Librería KOMIC (librería e distribuidora), San Pedro de Mezonzo 34, Santiago de Com 


postela. Tel. (981) 59 32 80 


- Asociación Cívico-Cultural Xiria: Avda. de Vigo 104, 36940 Cangas (Pontevedra). 
- Semanario À NOSA TERRA: Rúa de Pontevedra, 4-5?, 36201 Vigo. 

. Tels.: (986) 43 38 30 - 43 38 86. Fax: (986) 43 36 24 

- Diario Barlavento: Apdo. 454, 8500 Portimáo (Portugal). 


- Can Sen Dono: Apdo. 471 Vigo. 


- Edicións Xerais de Galicia: Dr. Marañón, 12, 36211 Vigo. Apdo. postal 1446. 


Tel.: 29 61 16 


- Edicións Ir Indo: Conde de Torrecedeira, 6, 36002 Vigo. 

produccións de ilustracións de autores ге- 
presentativos no panorama internacional e 
obras de cómic editadas no Estado, amais 
de conferencias e proxeccións de diapositi- 
vas sobre o mundo da B.D. _ 

Todo isto forma parte dunha campaña 
de promoción do medio que estan a levar a 
cabo con axuda do Concello Compostelán. 


RETALLOS 
ου ЕНЕ 


As Terceiras Xornadas de Banda Deseñada de 
Ourense están xa en marcha. Este ano contarase 
con máis exposicións, entre as que estarán a dos 
participantes no Primeiro Premio Ourense de 
Banda Deseñada e a Nova Exposición de Fan- 
zines de B.D. -que terá unha sección adicada ós 
prozines-. Está programado un novo encontro 
luso-galaico no que haberá ademais unha mesa 
redonda sobre os farizines, con representantes 
de publicacións de afeccionados de diferentes 


| lugares de Portugal e España. O programa au- 


diovisual estará luxosamente integrado pola 
serie COMIC 9th ART -que aínda que non o 
pareza é en castelán-, proxectándose dous capí- 
tulos por día. O espacio infantil do sábado, que 
pasa ase nomear “A Banda do Sábado”, recibirá 
este ano máis atención, incluíndo unha inicia- 
ción á creación de B.D., para nenos. Hai moití- 
simo máis que engadir e que confirmar, ou sexa 
que non volas debedes perder. Teránlugardo 18 
ó 27 de Outubro, coma sempre, na Casa da 
Xuventude. 


Comenza neste mes, Maio, a funcionar unha 
nova cadea de radio na nosa cidade: ONDA 
CERO. A noticia é que incluirá na sáa progra- 
mación un espacio semanal sobre Banda Dese- 
fiada, titulado EN BANDA, dirixidoe presenta- 
do polo Colectivo Phanzynex -concretamente 
con Emilio Formoso, Juanjo Rodicio e Henri- 
que Torreiro-. O programa en cuestión terá e 
principio unha duración de media hora, e emi- 
tirase tódolos sábados pola tarde (no momento 
de escribir estas lifias aínda non estaba decidido 
ohorario exacto de emisión). O seucontido será 
a Banda Desefiada (actualidade, entrevistas, 
reportaxes, concursos con regalo de suscricións 
a revistas, etc.) e actualidade cultural xuvenil 
na cidade e provincia. Xa era hora de que 
existise algún programa deste estilo no dial da 
radio ourensá. 


A B.D. Galega conta xa, definitivamente, con 
novas coleccións de autores europeos editadas 
por Edicións Xerais en cooperación con Anaya 
e Barcanova (que editan as mesmas en castelán 
e catalán, respectivamente). Destaca 'Jeróme 
K. Jeróme Bloche', dos xa cofiecidos Makyo - 
no debuxo- e Le Tendré -no guión-. Hai que 
felicitar a Xerais pola edición, que é bastante 
coidada (inclúe breves reseñas dos autores, 
algorealmente poco habitual neste tipo de álbu- 
mes), aínda que a rotulación podería coidarse 
máis. Ata agora, lembremos, só tiñamos en 
galego as aventuras de Tintín e de Mafalda, así 
que, ben pola iniciativa. Mais... agardamos que 
todo isto sexa o precedente tanto de edicións de 
autores galegos coma de lifias máis adultas. 


PHANZAYNENX 


PANORAMA GALEGO 


RETALLOS 


Pepe Carreiro é o autor do primeiro dos álbu- 
mes de B.D. da Editorial Ir Indo, que entra 
tamén a editar Cómic en galego, e, mentres, o 
noso querido Miguelanxo Prado continúa co- 
lleitando éxitos e máis éxitos (xa van dous 
premios en Angoulême), e edita os seus eloxia- 
dos (por nosoutros tamén) álbumes QUOTI- 
DANIA DELIRANTE á espera do novo TRA- 
ZO DE TIZA. | 


Das Pastoras segue aí, facendo cousas como a 
portada da nova revista de Editorial Makoki, 
SPLATTER; na outra, MAKOKI, publica xa 
outro galego, Andrés Fortes, do Frente Comi- 
xario. É posible, amais, que moitos dos autores 
galegos que vedes, por exemplo, neste número 
3 do FRENTE comecen a colaborar tamén, gra- 
cias a unha proposta que nos chegou hai un 
tempo, nun fanzine dinamarqués chamado FAH- 
RENHEIT, de recente creación, dirixido por 
Paw Mattiesen, un dos promotores da movida 
comiqueira nos países nórdicos. 


É posible que esteamos asistindo ó rexurdi- 
mento -ou máis ben xusta dignificación- da 
B.D. De feito, empezan a prolifera-las revistas 
que se adican exclusivamente á analise da Novena 
Arte, ou que empregan esta temática para en- 
cher boa parte das súas páxinas: entre as primei- 
ras, amais de KRAZY COMICS, a catalana DE 
LA HISTORIETA e a valenciana EL MAQUI- 
NISTA (todas elas a medio camiño entre o 
fanzine e a revista); tamén Zinco publica agora 


a edición española do COMICS SCENE (entei- - 


. ramente apoloxía descarada do “comic USA"). 
E entre as segundas, as novas revistas sobre 
ciencia ficción (BLADE RUNNER, STAR 
FICTION, etc.), que dan grande importancia ó 
noso medio. 


Un dato a teren conta para valora-la importan- 
cia social da B.D. é a atención que lle prestan 
as empresas publicitarias ás publicacións, polo 
estudio previo que fan aquelas para chegar ó pú- 
blico ó que queren chegar (é dicir, procuran un 
medio que vaia ser lido para inserta-los anun- 
cios). Así as cousas, é significativo que só 
aparezan anuncios “normais” -quero dicir, nin 
da propia editorial, nin de vídeos cutres ou 
cousas polo estilo- nas revistas de marcado 
carácter infantil (que os publicitarios saben moi 
ben que van ser pasto dos tolos baixiños). Sor- 
prende entón que nunha revista comao KRAZY 
saia un anuncio de -nada máis e nada menos- 
Levi's. (¿Estaremos a nos volver “pijos”?) 


Segue na pax. V 


PHANZYNEX 


B.D. Galega 


PROCESO DE XESTACION 


Habería que recorrer a unha análise 
histórica, o suficientemente longa coma 
para non podérmola referir, para explica-lo 
porqué do retraso na creación de Banda 
Deseñada en Galicia. Digamos, simple- 
mente, que, como é xa ben sabido, Galicia 
dende tempos bastante remotos estivo marx- 
inada e alienada, o cal repercutiu notable- 
mente na falla de capacidade e riqueza para 
poderse xunguir ó Desenrolo Industrial cando 
foi o tempo (cousa que non aconteceu, 
coma único exemplo na Península, en 


Catalunya). Isto vén a conto polo sinxelo 


feito de que o Cómic, coma Arte Industrial, 
necesita dunha infraestructura económica 
-e cultural-importante. A prensa en Galicia 
nunca foi moi abundante, nin houbo un 
nivel de lectura aceptable, o que xustificou 
que inventos como as tiras diarias queda- 
sen no chiste gráfico, que por sorte, e 
debido á súa popularidade, acadou figuras 
ilustres. Se a todo isto unimo-las dificulta- 
des que existiron, sobre todo nos tempos da 
dictadura -e que, por desgracia, seguen a 
existir por outras razóns-, para publicar en 
galego, e tendo en conta a dificultade téc- 
nica de reproducción que conleva unha 


banda deseñada, pode intuírse xa o devan- 


dito porqué. | | 


Mais semella que os tempos son chega- 


dos e á fin comeza a xermina-la B.D. Gale- 
ga, coma interesante xeito de Cultura e 
Expresión. O feito de que empece a haber 
“movida” comiqueira, concretada en edi- 
cións e actividades acerca do tema, é xa un 
síntoma do óptimo dun panorama ata agora 


NN 


Empezamos a poder mercar cómic pro- 
fesional en galego -aínda que non galego- 
‚е a inexistente escola galega de creadores 
de B.D. (por suposto, entendendo “escola” 
como algo abstracto) empeza a facerse 
realidade. Vai aparecendo xente que, dun 
xeito separado e descoñecendo o labor 
doutros tantos coma el, facía cómics nos 
seus tempos libres; e esa xente vaise deca- 
tando dese labor dos demais, e vai apren- 
dendo, coa súa relación cos outros, dun 
xeito moitísimo máis rápido e arrequece- 
dor. | | 

Pódese dicir que só temos, polo de 
agora, bos afeccionados, e non estamos en 
condicións de entrar nunha B.D “profesio- 
nal” -existindo xa quen si o está, e incluso 
tendo profesionais de certo coma Migue- 
lanxo Prado ou Das Pastoras-, e que, como 
afeccionados, un dos eidos máis precarios 
é o dos guións. Pero todo isto é o xermolo 
prometedor dunha B.D. a un magnífico 
nivel. Non cómpre suliñar nomes propios 
de verdadeiras promesas a calquera nivel 
na B.D., polo desprezo que iso significaría 
para os que por unha ou outra razón non 
puidesen ser nomeados, pero dende logo 
existen. 

O que sen dúbida fai falta é a creación 
de máis publicacións -e asociacións de de- 
buxantes e guionistas-, pois, á parte das 


 avantaxes que supón para a consolidación 


da xa referida “escola”, unha soa (como é, 
hoxe por hoxe, FRENTE COMIXARIO) 
non pode dar abasto á crecente demanda de 
páxinas por parte dos creadores (de núme- 
ro tamén crecente). 


πρ pd 

Debuxo de Fortes 


` Está claro, xa que logo, que os ‘comi- 
queiros' estanse a mover, e proba diso é a 
celebración de dúas edicións das Xornadas 
de Banda Deseñada de Ourense, cunha 


terceira xa preparada para este ano, e unha 
da Semana da B.D. de Cangas. A función 


destes actos non queda só nunha posibili- 
dade de xuntanza dos afeccionados de Galicia 
e Portugal (grande porta aberta para a 
expansión da B.D. Galega), senón nunha 
concienciación da sociedade sobre a im- 
portancia e a dignidade dun medio de 
comunicación tan desprestixiado nas men- 
tes de moita xente como é o noso. Coma 
sempre, todo é un círculo vicioso: se a 
xente aprecia a B.D., a xente mercará máis 
B.D. (resulta ata noxento comprobar que 
neste medio a máxima “só se aprecia o que 
custa cartos” e viceversa cúmprese ó cen 
por cen), e as editoriais atreveranse non só 
a facer importacións de Banda Deseñada, 
senón tamén a publicar da autóctona. 
Dentro de todo isto, o apoio. a prestar 


polas institucións públicas é primordial - 
mentres o noso mercado non se poida ашо-: 


financiar, e non se estamos en condicións 
de afirmar que co actual sistema de sub- 
vencións -onde os retrasos administrativos 
poden facer que se reciban os cartos un ano 
despois de feita unha edición, por exem- 
plo- sexa o indicado, nin que se valore 
suficientemente o traballo dos afecciona- 
dos á B.D. | | 

A situación está -iso é O que coidamos e 


' agardamos todos- a cambiar. Pronto goren- 
` taremo-los primeiros froitos desta árbore 
que vimos de plantar. 


H. T. 


PANORAMAS 


PUBLICACIÓNS 


“PARA LERMOS COMICS” 


Se analizamos este libro chegaremos á con- 
clusión de que a Agustín Fernández Paz saíulle 
realmente redondo. É unha síntese perfecta 
entre os elementos técnicos, históricos e sociais 
dos Cómics. Isto consígueo cunha base sólida 
de coñecementos fundados en anos de estudios 
e nunha boa bibliografía, tan só coma soporte, 
sen imitala na forma e cun fondo persoal indu- 
bidable. É | 

As estructuras interiores do libro son unha 
boa síntese do fenómeno, sen poder evitar caer 
en opinións persoais, necesarias sempre, coma 
o nacemento do Cómic, arelación Cine-Cómic, 
ou o discutido nome da Novena Arte. O desen- 
tramado vese reflexado nun traballo de moito 
tempo e adicación. | 

Coma todo libro, ten momentos de máis clí- 
max, pero non cae na pedantería e letanía en 
partes coma os planos, nin tampouco no abarro- 
tamento de información. 

Na parte sobre a evolución do medio, conta 
cos aspectos máis relevantes de tódalas épocas 
con precisión e sinxeleza. 

No aspecto técnico, simplifica conceptos xa 
definidos coma os planos, onomatopeias, etc..., 
cunha concisión da que non esaxera. Os fenó- 
menos da ideoloxía dos Cómics e a influencia 
destes na sociedade, que, ben explicados, non 
son un rolo para a maioría dos afeccionados, 
son analizados en base a un considerable núme- 
ro de libros, cunha aportación propia notable. 
Ademais, esta análise ideolóxica aporta consi- 
derables novas ideas obxectivas sobre os pro- 
ductos actuais claramente, sen caer nos tópicos 
da análise ideolóxica. 

Pero quizais o aspecto máis innovador é o 
estudio do Cómic galego, que sen dúbida existe, 
no que Agustín Fernández Paz, coñecedor do 
tema polo que demostra, describe moi ben a súa 
orixe sen deixar de lado o Cómic actual, sina- 
lando os seus aspectos e protagonistas máis inr- 


portantes. 


Para finalizar este libro, unha lista, que a 


pesar de ser subxectiva é unha boa selección na - 


que se atopan libros tan relevantes na historia 
do Cómic español coma “Eloy, uno entre muchos”, 
ou álbumes comercialmente vivos coma “The 
long Tomorrow”. | | 

Un bo libro divulgador que sen dübida é 
único e necesario na biblioteca dun bo coleccio- 
nista ou afeccionado galego. 


Breixo Harguindey Barrio 


*Para lermos Cómics" Agustín Fernández Paz, 
Ed. Xunta de Galicia 


Ven da páxina IV. 


Os medios xornalísticos semellan fixarse 
agora máis ca antes na B.D. EL PAIS dá 
bastante bo exemplo nese aspecto, mar- 
cándose puntos publicando 'Viaxe a Tu- 
lum”, “O labirinto do minotauro' ou *Tor- 
pedo' -todas elas en exclusiva-, amais de 
amosa-la actualidade a través de reseñas. 
Non todo o monte foi ourego, e tamén 
publicaron auténticos atentados contra a 
Arte Nona coma “Vilma”, pero no suple- 
mento infantil apareceron cousas máis ca 
interesantes coma traballos de Max, Mique 
Beltrán, Azpiri ou, ultimamente, Beroy (a 
última sorpresa deste xove autor). Tamén 
EL SOL -tiras diarias de Del Barrio/Cava- 
e EL MUNDO -tiras no dominical de P. 
Navarro/ Sempere- son expoñentes disto, 
mentres que outros coma ABC seguen co 
cómodo sistema de publicar historietas xa 
publicadas, por acordo cos editores. — 


A febre do cómic de terror chegou tamén a 
España, onde Toutain aproveitou para re- 
sucita-la súa revista CREEPY, que segue 
no seu máis típico estilo (¿aínda arreguiza- 
rá alguén con cousas destas?). Mentres, os 
americanos -impulsores desta febre- pro- 
curan facer innovacións que moitas veces 
quedan reducidas a meras copias das de 
Sienkiewicz e similares, feitas por princi- 
piantes que demostran a súa incapacidade 
para entintar ou simplemente debuxar. 


No panorama europeo, as cousas seguen 
bastante ben, aínda que haxa aspectos 
negativos. En Portugal, a B.D. vai collendo 
altura no seu voo, mais, dende logo, aínda 
non dá a talla e revistas coma LX COMICS 
non poden acada-la consideración de pro- 
fesionais (aínda que mantemos que son 
unha boa iniciativa). En Francia as cousas 
van moito mellor -como é lóxico nun país 
no que a B.D. é valorada coma Cultura e no 
que á presentación dunha nova edición 
asiste un ou varios ministros- e anque non 
todo son rosas, seguen a sorprender vellos 


| autores coma Franquin, e novos coma Boucq. 


PHANZYNEX 


| | PANORAMA XERAL 


O novo comic Americano 


A IRREALIDADE COTIÁ 


22 Ocerto é que a B.D. americana -refíro- 
me, por suposto, á dos EE.UU.- nunca me 
causou grandes sentimentos de simpatía, 
sendo estes máis ben ó contrario, e é posi- 
ble, polo tanto, que os meus comentarios 
sexan un tanto ácidos para quen admire 
este eido da Banda Desefíada, e que eu non 
‘sexa o máis indicado para valorala. Nem- 
bargantes, voume atrever e facer un par de 
reflexións que poden coincidir coas opi- 
nións dalgúns sectores. | 
Dende logo, sen ningún тераго еп 
admitilo, existe Banda Deseñada de cali- 
dade nos EE.UU., е é algo do que nos 
estamos a empezar a decatar coas novas 
tendencias de edición en Cómic no noso 
país. É unha mágoa, polo tanto, que o máis 
abondoso neste tipo de B.D. sexa o xa tra- 
dicional ‘comic-book’, repulsivo dende a 
súa presentación, e só salvable nalgúns 
casos illados e ata certo punto. Deixando, 
entón, de lado estas publicacións baratas, 
podemos atopar traballos realmente intere- 
santes: frente á tradicional despersoaliza- 
ción dos estilos, por mor de dous ou tres 
artistas traballando no mesmo debuxo; ás 
series eternas, nas que o personaxe á forza 


remata queimado ó ser obrigado a seguir . , 


vivindo despois de centos de repetitivas 
aventuras; e ó emprego da mesma fórmula 
- comercial (á que se reduce este tipo de 
cómics, elevación á potencia enésima do 
concepto de Cómic-arte industrial), hai 
novas iniciativas de cambio no tratamento 
da narrativa e no eido gráfico, enmarcadas 
nunha presentación de luxo -en oposición á 
presentación de lixo-. 

Claros e magnífícos exemplos disto son 
xente coma Bill Sienkievicz ou Dave 


McKean, no debuxo, e Frank Miller (que 
xa soa ata tópico e que demostrou te-los 
seus altibaixos tamén), no guión. Sen 


embargo -lembremos que estamos a falar 


dos EE.UU.- ditas iniciativas teñen que ir 
dentro dun proxecto que guste ós editores 
(e temo que, por extensión, ó público) e 
supoño que por iso a maior parte das cousas 
salientables da B.D. actual americana se- 
guen nun típico estilo americano. 

Quero crer que a culpa é realmente dos 
editores, a censura, a sociedade en xeral, 
etc., e non dunha falla de imaxinación (ou, 
o que é peor, dunha alienación mental), 
pero ás veces dá que pensa-lo feito de que 
non exista un chisco máis de rebeldía pro- 
pia de calquera artista: atopar que xoias 
gráficas coma ORQUIDEA MOURA” 
teñan, nun guión interesante, O teimudo 
trasfondo dos super-heroes, ou que HARD 
BOILED*, GIVE ME LIBERTY*,... (que 
son como digo edicións máis ca interesan- 
tes) estean ateigadas de violencia, fanme 
dubidar das verdadeiras intencións dos 
artistas estado-unidenses. | 

Non é que non poida existir un estilo 
típico ou característico norte-americano, 


ον a aa M 


distinto por diferencia de conceptos do 
europeo, pero si coido que é esixible un 
mínimo de naturalidade, e iso é algo que 
brilla pola súa ausencia no panorama “USA”. 
Obviando os superheroes e os seus univer- 
sos paralelos (onde semella que viven en 
realidade os americanos e onde é máis 
doado atoparse ó ir ó traballo algunhas 
pelexas con raios de sabe Deus que clase 
entre super-heroes e super-viláns que ó 
carteiro ou á porteira), os guionistas de 
B.D. parecen vivir sen te-los seus pés na 
terra, maxinando sempre as súas historias 
en clave irreal, clave que sería totalmente 
lóxica -fantasía, ciencia ficción,...- se non 
fose porque é ofrecida coma real (quero 
dicir, a fantasía sempre virá por enriba, 
partindo deses principios irreais). 

Seica todo se reduza a un choque entre 
o concepto “B.D. coma Arte Mixta” -na 
miña opinión, o que debe primar- e o con- 
cepto “B.D. coma arte industrial”, Seica eu 
estea moi “chapado á europea”. Non sei. 


Henrique Torreiro 


* “Orquídea Negra', McKean, Ed. DC- 
Zinco | 
“Hard Bolied', Miller/Darrow, Norma Ed. 
"Give me Liberty', Miller/Gibbons, Nor- 
ma Ed. 


Ilustración de Dave McKean. 

